Valget i USA 2012

Valget i USA 2012 var et valg som ble avholdt tirsdag 6. november 2012. Det ble avholdt valg på president, 33 senatorer og 435 representanter. Elleve stater valgte guvernør, og på Puerto Rico ble det avholdt et valg om hva slags status øygruppen skal ha.

Pengebruk
Valget i 2012 var det inntil da dyreste i USAs historie. Over seks milliarder dollar (over 34 milliarder kroner) ble brukt av føderale og lokale kampanjer. Som følge av høyesterettsavgjørelsen Citizens United v. Federal Election Commission i 2009, ble det slutt på begrensninger på hvor mye personer og selskap kunne gi, spesielt til såkalte super PACs. Det er estimert at presidentvalgkampen til Mitt Romney brukte 1,2 milliarder dollar, inkludert penger fra blant annet Karl Roves super-pac American Crossroads. Barack Obamas valgkamp og tilknyttede grupper brukte 1 milliard dollar.Kenneth P. Vogel (7. november 2012): The billion-dollar bust?. Politico.
Mangemilliardæren Sheldon Adelson brukte over 70 millioner dollar på å støtte Mitt Romney, American Crossroads og senatorkandidater.
I den viktige vippestaten Ohio brukte valgkampanjene til Obama og Romney 197 millioner dollar på reklame.Michael Finnegan (7. november 2012): Ohio's vicious ad battle pays off for President Obama. Los Angeles Times.
I samme delstat ble det vist 219 414 politiske tv-reklamer. Av de sto Obamas valgkamp bak 100 674.Devin Dwyer, Emily Friedman og Christina Ng (6. november 2012): Election 2012: The Campaigns by the Numbers. ABC.
I senatorvalget i Montana ble det brukt nærmere 50 millioner dollar på blant annet å vise over 100 000 tv-reklamer til en delstat med litt under en million innbyggere.Mike Dennison (4. november 2012): Outside money spent on Rehberg-Tester race may surpass $30 million. Helena Independent Record.

Presidentvalg
Se Presidentvalget i USA 2012 for full artikkel.
I Presidentvalget i 2012 vant USAs sittende president, demokraten Barack Obama over republikanernes kandidat Mitt Romney.

Senatorvalg
Det ble holdt senatorvalg i 33 delstater. 21 demokrater, ti republikanere og to uavhengige plasser var oppe til valg. Av de sittende 33 senatorene hadde ti bestemt seg for å slutte etter sin periode. De som ble valgt, ble valgt for perioden 3. januar 2013 til 3. januar 2019.
Delstat Demokratenes kandidat % Republikanernes kandidat % Tredjekandidat %Stjerne ved sittende senator. Valgt senator i uthevet skrift. Tredjekandidater som har fått 3,0 prosent eller mer er tatt med i oversikten.Senate Results. The New York Times.ArizonaRichard Carmona50,2Jeff Flake45,4Marc Victor4,3CaliforniaDianne Feinstein*61,6Elizabeth Emken38,4ConnecticutChris Murphy55,3Linda McMahon43,1DelawareTom Carper*66,4Kevin Wade29,0Alexander Pires3,8FloridaBen Nelson*55,1Connie Mack IV42,3HawaiiMazie Hirono62,6Linda Lingle37,4IndianaJoe Donnelly49,9Richard Mourdock44,3Andrew Horning5,8MaineCynthia Dill13,2Charlie Summers30,7Angus King52,8MarylandBen Cardin*55,3Daniel Bongino26,6Rob Sobhani17,0MassachusettsElizabeth Warren53,7Scott Brown*46,3MichiganDebbie Stabenow*58,3Pete Hoekstra38,4MinnesotaAmy Klobuchar*65,2Kurt Bills30,6MississippiAlbert N. Gore, Jr.40,3Roger Wicker*57,3MissouriClaire McCaskill*54,7Todd Akin39,2Jonathan Dine6,1MontanaJon Tester*48,7Denny Rehberg44,8Dan Cox6,5NebraskaBob Kerrey41,8Deb Fischer58,2NevadaShelley Berkley44,7Dean Heller*45,9David Lory VanDerBeek4,9New JerseyBob Menendez*58,5Joseph Kyrillos39,8New MexicoMartin Heinrich51,0Heather Wilson45,4Jon Ross Barrie3,6New YorkKirsten Gillibrand72,0Wendy E. Long26,6Nord-DakotaHeidi Heitkamp50,5Rick Berg49,5OhioSherrod Brown*50,3Josh Mandel45,1Scott Rupert4,6PennsylvaniaBob Casey*53,6Tom Smith44,7Rhode IslandSheldon Whitehouse*64,8Barry Hinckley35,2TennesseeMark E. Clayton30,4Bob Corker*64,9TexasPaul Sadler40,5Ted Cruz56,6UtahScott Howell30,2Orrin Hatch*65,2Shaun McCausland3,1VermontJohn MacGovern24,8Bernie Sanders*71,1Vest-VirginiaJoe Manchin*60,5John Raese36,5Bob Baber3,0VirginiaTim Kaine52,5George Allen47,5WashingtonMaria Cantwell*59,8Michael Baumgartner40,2WisconsinTammy Baldwin51,5Tommy Thompson45,9WyomingTim Chesnut21,6John Barrasso*75,9

Folkeavstemning på Puerto Rico
På Puerto Rico ble det arrangert det en folkeavstemning der innbyggerne fikk to spørsmål. Det første spørsmålet var om de ville opprettholde statusen som utenforliggende territorium av USA. 54 prosent svarte nei på spørsmålet. Dermed trådte det andre spørsmålet i kraft. Da ble de spurt om de ønsket å bli en delstat i USA, om de ønsket uavhengighet eller om de ønsket å bli en suveren stat som er assosiert med USA. 61% foretrakk å bli en delstat. Men valget ble kritisert fordi en halv million av de som svarte på det første spørsmålet ikke svarte på det andre.Ben Fox, AP (7. november 2012):Puerto Rico's voters endorse seeking US statehood but ballot results raise questions. The Republic.

Denne typen valg har blitt avholdt på Puerto Rico i 1967, 1993 og 1998, og innbyggerne har hver gang ønsket å opprettholde den nåværende statusen.

Referanser

Kategori:Valg i 2012
Kategori:Valg i USA
Kategori:2012 i USA